CELEX: 32000D0602
Language: hr
Date: 2000-09-28 00:00:00
Title: 2000/602/EZ: Odluka Vijeća od 28. rujna 2000. o sklapanju Sporazuma između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama

11/Sv. 114
            
            
               HR
            
            
               Službeni list Europske unije
            
            
               11
            
         32000D0602
   
               L 257/23
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 28. rujna 2000.
   o sklapanju Sporazuma između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama
   (2000/602/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 30., u vezi s drugom rečenicom u prvom podstavku članka 300. stavka 2.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:
   
               (1)
            
            
               Uredba Vijeća (EEZ) br. 302/93 od 8. veljače 1993. o osnivanju Europskog centra za praćenje droga i ovisnosti o drogama (3) predviđa, u njezinom članku 13., da Centar bude otvoren za sudjelovanje državama koje nisu države članice Zajednice koje dijele interese Zajednice i interese država članica u ciljevima i radu Centra.
            
         
               (2)
            
            
               Komisija bi trebala odobriti u ime Europske zajednice sklopljeni Sporazum između Zajednice i Norveške o sudjelovanju Norveške u Europskom centru za praćenje droga i ovisnosti o drogama,
            
         ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu opunomoćenu za potpisivanje Sporazuma kako bi on obvezivao Zajednicu i za davanje obavijesti putem diplomatskog pisma kako je predviđeno člankom 12. Sporazuma (4).
   
      Sastavljeno u Bruxellesu 28. rujna 2000.
      
         
            Za Vijeće
         
         
            Predsjednik
         
         D. VAILLANT
      
   
   
      (1)  SL C 376 E, 28.12.1999., str. 58.
   
      (2)  Mišljenje je doneseno 16. lipnja 2000. (još nije objavljeno u Službenom listu).
   
      (3)  SL L 36, 12.2.1993., str. 1. Uredba kako je izmijenjena Uredbom (EZ) br. 3294/94 (SL L 341, 30.12.1994., str. 7.).
   
      (4)  Datum stupanja na snagu Sporazuma objavit će Glavno tajništvo Vijeća u Službenom listu Europskih zajednica.